獅子山錦標 美麗一族力爭3連霸
2024年05月30日 15:00
東網電視
更多新聞短片
「美麗同享」於今屆獅子山錦標為幕後力爭3連霸。
獅子山錦標呢場季尾國際三級賽，向來被視為一班頂班一哩嘅遺材賽，主要係畀啲於一級賽上名、或者啲後起之秀响季尾仄試實力嘅指標，贏唔到G1，能夠贏番場G3，都叫做攞番個尾綵。
睇番呢項錦標，年資唔算長，由2016年以香港三級賽開始，翌年隨即升格國際三級賽至今，合共舉行嘅8屆賽事，全數頭馬都係由前領倉口一手包辦，頭兩屆贏馬嘅大摩已經榮休，跟住6屆，就由告東尼、蔡約翰同方嘉柏呢個傳統Big 4組合玩晒，當中告東尼更加分別以「中華盛世」(2018)、「嘉應之星」(2020)、「美麗同享」(2022)贏咗3屆。
呢條單挑攤路，大哥大今屆賽事雙龍出海，牌面亦係呼之欲出，咁啱兩駒馬主都曾捧過呢項錦標，當中「美麗」系馬主郭浩泉更加連赢2屆，「美麗同享」固然為前屆冠軍，上屆就有神仙旗下「永遠美麗」，前駒今次再度誓師，睇吓「美麗」系可唔可以喺呢個盃賽，直落過三關。